கேள்வி: இருபுற வெடிக்கனி - நைட்ரசனை நிலைப்படுத்தும் தன்மை குறித்து விரிவாக சொல்லுங்கள்.
பதில்: இருபுற வெடிகனிகளான (அல்ஃப்அல்ஃபா, தீவனப்புல், பட்டாணி , அவரைகள், பருப்புகள், சோயா, வேர்க்கடலை, முதலியவற்றின் வேர்பகுதிகளில் முடிச்சு போன்ற அமைப்புகள் காணப்பெறும். இம்முண்டுகளில் நன்மை செய்யும் பாக்ட்ரியாக்கள் கூட்டுயிரிகளாக வாழுகின்றன. இவற்றுக்கு ரைசொபியா அல்லது நைட்ரசனை நிலைப்படுத்தும் பாக்டீரியங்கள் (எ.கா:''ரைசோபியம் லெகுமினோசாரம்'' (''Rhizobium leguminosarum'') என்று பெயர். ரைசொபியங்கள் வளிமண்டலத்தில் உள்ள நைட்ரசனை (N2) நிலைப்படுத்தி நைட்ரசன் ஊட்டச்சத்து (அம்மோனியா(NH3)க்களைக் கிடைக்கச் செய்கின்றன. வேதிவினை பின்வருமாறு: :N_2 + 8H^+ + 8e^- \to 2NH_3 + H_2 தாவரம் பயன்படுத்துதற்கு ஏதுவாக அம்மோனியா பிறகு அம்மோனியமாக (NH4+)மாற்றப்பட்டு வேர்முண்டுகளில், நிலைப்படுத்தப்படுகிறது. :NH_3 + H^+ \to NH_4^+ இதன் மூலம் நைட்ரசன், இருபுற வெடிகனிகளின் வேர் முண்டுகளில் தாவரபுரதத்தின் உற்பத்தி மூலமான அமினோஅமிலங்களை நிலைப்படுத்துவதை அறியலாம். இதன் காரணமாகவெ இருபுற வெடிகனிகள் ஏனய தாவரங்களை விடவும் புரதச்சத்து மிகுந்தவையாக உள்ளன. இருபுற வெடிகனி தாவரங்களின் இறந்த உடலங்கள் நைட்ரசன் மிகுந்த உரமாகப் பயன்படுகின்றன. சான்றாக, அறுவடையின் பிறகு எஞ்சியுள்ள தாவரக் கழிவுகளில் அமினோ அமிலங்கள் உள்ளன. இவை நைட்ரேட்டுகளாக(NO3-) மாற்றப்பட்டு, தாவரங்களுக்கு உரமாக பயன்படுத்தப்படுகின்றன. பல மரபு மற்றும் இயற்கை வேளாண்மை முறைகளில் லெகூம் பயிர்சுழற்சி முறை வழக்கமான ஒன்றாகும். இரு வரிசைகளில் லெகூம் தாவரங்களும், மாற்று வரிசைகளில் லெகூம் அல்லாத தாவரங்களும் சாகுபடி செய்யப்படுகின்றன. இதன் மூலம் நைட்ரசன் சத்துக்கள் லெகூம் அல்லாத தாவரங்களும் பெற்று பயன்பெறும். எனவே இத்தாவரங்கள் "பசுந்தாள் உரங்கள்" என போற்றப்படுகின்றன. File:TrifoliumRepensFlowers.jpg Image:Rhizobia nodules on Vigna unguiculata.jpg
கேள்வி: இருபுற வெடிக்கனி - பொருளாதாரப் பயன்கள் என்பது என்ன?
பதில்: கீழ்க்கண்ட இருபுற வெடிக்கனியின் சிற்றினங்களால், நமது அன்றாட வாழ்வின் புரதச்சத்து தேவை பூர்த்தியாகி, வாழ்க்கையும் சீராக்குகிறது. #பருப்பு வகைகள் #:''கஜானஸ் கஜான்'' (துவரை). ''விக்னா முங்கோ'' (உளுந்து). ''விக்னா ரேடியேட்டா'' (பச்சைப்பயறு). ''விக்னா உங்கிகுளேட்டா'' (கொள்ளு), ''சைசெர் ஆரிடினம்'' (மூக்கடலை) முதலியன புரதம் மிகுந்த பருப்பு வகைகள். #காய்கறி வகைகள் #:முதிர்ச்சியடையாத ''லாப்லாப் பர்பூரீயஸ்'' (அவரை) தாவரக் கனியும், ''செஸ்பேனியா கிராண்டிஃபுளோரா'' (அகத்தி) தாவர இலைகளும் சமையல் பயன்படுகின்றன. #எண்ணெய்த் தாவரங்கள் #:''அராக்கிஸ் ஹைபோஜியா'' (வேர்க்கடலை) தாவர விதைகளிருந்து பிரித்தெடுக்கப்படும் எண்ணெய் சமையலுக்கு பயன்படுகிறது. மேலும், அவ்விதைகள் உண்ணக்கூடியவை. #:''பொங்கேமியா பின்னேட்டா'' (புங்கை) தாவர விதைகளிருந்து பிரித்தெடுக்கப்படும் புங்க எண்ணெய் மருத்துவ குணமுடையது. மேலும், இது சோப்பு தயாரிக்கவும் பயன்படுகிறது,